கேள்வி: எஸ். எஸ். ராஜேந்திரன் - தயாரிப்பாளர் குறித்து விரிவாக சொல்லுங்கள்.
பதில்: சே.சூ. இரா. தனது ராஜேந்திரன் பிக்சர்ஸ், எஸ். எஸ். ஆர். பிக்சர்ஸ் ஆகிய நிறுவனங்களின் வழியாக முத்துமண்டபம், தங்கரத்தினம், மணிமகுடம், அல்லி ஆகிய படங்களைத் தயாரித்தார். முத்துமண்டபம் படத்தில் கே. ஆர். விஜயா அறிமுகம் செய்தார். அதேபோல மனோரமாவை தனது நாடக குழுவில் அறிமுகம் செய்தார்.
கேள்வி: எஸ். எஸ். ராஜேந்திரன் - அரசியல் பற்றி விளக்கவும்.
பதில்: எஸ். எஸ். இராஜேந்திரன் தனது அரசியல் வாழ்க்கையை பெரியார் திராவிடர் கழகம் துவங்கினார். பெரியாரின் கொள்கையை ஏற்று கொண்டு தீவிரமாக செயல்பட்ட போது தான் அங்கு தனது அரசியல் சகாவான சி. என். அண்ணாதுரையின் நட்புக் கிடைத்தது. அதன் பிறகு திராவிட முன்னேற்றக் கழகம் வழியாகத் தனது அரசியல் வாழ்க்கையைத் தொடங்கிய இராசேந்திரன் அக்கட்சியின் செயற்குழு உறுப்பினராக ஆனார். 1958 ஆம் ஆண்டில் திமுக அறிவித்த பிரதமர் சவகர்லால் நேருவிற்கு கறுப்புக்கொடி காட்டும் போராட்டத்தின் பொழுது முன்னெச்சரிகை நடவடிக்கையாக கைது செய்யப்பட்டு மதுரை சிறையில் அடைக்கப்பட்டார். 1965 ஆம் ஆண்டில் நடைபெற்ற இந்திப் போராட்டத்தின் போது கைது செய்யப்பட்டு சென்னை சிறையில் 12 நாள்கள் அடைக்கப்பட்டார்.சூனியர் விகடன் 2014 நவம்பர் 2 அதன் பிறகு சென்னை மாநில சட்டமன்றத் தேர்தல், 1962 தேனி (சட்டமன்றத் தொகுதி)யிலிருந்து தி.மு.க. சார்பாகத் தேர்ந்தெடுக்கப்பட்டார். சட்டமன்றத்துக்கு தேர்ந்தெடுக்கப்பட்ட முதல் இந்தியத் திரைப்பட நடிகர் இவராவார். நாடாளுமன்ற மாநிலங்களவை உறுப்பினராக திமுக-வின் சார்பில் 1970 ஏப்ரல் 3 முதல் 1976 ஏப்ரல் 2 வரை பணியாற்றினார். அதன் பிறகு திமுக தலைவர் மு. கருணாநிதியுடன் ஏற்பட்ட கருத்து வேறுபாட்டின் காரணமாக அக்கட்சியில் இருந்து விலகி ம. கோ. இராமச்சந்திரன் தொடங்கிய அனைத்திந்திய அண்ணா திராவிட முன்னேற்றக் கழகம்வில் இணைந்தார். அக்கட்சியின் சார்பாக தமிழ்நாடு சட்டமன்றத் தேர்தல், 1980 ஆண்டிப்பட்டி (சட்டமன்றத் தொகுதி) போட்டியிட்டு வெற்றி பெற்றார். அத்தேர்தலில் தமிழகத்திலேயே அதிக வாக்கு வேறுபாட்டில் இவர் வென்றார்.ஆனந்த விகடன் 2014 நவம்பர் 5 1984 ஆம் ஆண்டில் ம.கோ.இரா. மருத்துவமனையில் இருந்த பொழுது நடைபெற்ற தமிழ்நாடு சட்டமன்றத் தேர்தல், 1984 இவருக்கு போட்டியிட வாய்ப்பு வழங்கப்படவில்லை. இதனால் அக்கட்சியில் இருந்து பிரிந்துசென்று எம்.ஜி.ஆர்.எஸ்.எஸ்.ஆர்.கழகம் என்னும் கட்சியைத் தொடங்கி சேடப்பட்டித் தொகுதியில் போட்டியிட்டுத் தோல்வி அடைந்தார். ம.கோ.இரா. நலம்பெற்ற பின்னர் மீண்டும் அ.தி.மு.க.வில் சேர்ந்தார். ம.கோ.இரா. மறைவிற்கு பின்னர் முழுமையாக மனம் நொந்து அரசியலில் இருந்து ஒதுங்கினார். 1989 ஆம் ஆண்டில் அதிமுக இரண்டாகப் பிளவுபட்ட போது ஜெயலலிதாவின் வேண்டுகோளால் மீண்டும் அவர் ஜெ-அணியில் இணைந்து அப்போது நடைபெற்ற தமிழ்நாடு சட்டமன்றத் தேர்தல், 1989 பெரியகுளம் (சட்டமன்றத் தொகுதி) அ.தி.மு.க.(ஜெயலலிதா அணி) சார்பாகப் போட்டியிட்டுத் தோல்வி அடைந்தார். அதன் பின்னர் சு. திருநாவுக்கரசர் தொடங்கிய எம்.ஜி.ஆர்.அண்ணா திராவிட முன்னேற்றக் கழகத்தில் சேர்ந்தார். சிறிதுகாலம் கழித்து அதிலிருந்து விலகி அரசியலில் இருந்தே ஒதுங்கினார்.